પણ જો બારમા પછી એમબીબીએસ અને ઇજનેરી શાખામાં અભ્યાસક્રમો માતૃભાષામાં જ હોય તો બાળકના મનમાં અઢાર વર્ષ સુધી જે ભાષાના શબ્દોની ચેતાજાળ બની હશે તે જ ભાષાના શબ્દોથી તેને આગળનું નવું જ્ઞાન મળશે. આથી, તે દરેક નવા જ્ઞાનની ચેતાજાળ તેના બાળપણમાં બનેલી ચેતાજાળો સાથે પૂરી એકરુપતાથી સળંગ રીતે ગૂંથાશે અને આ કારણે દરેક નવા જ્ઞાનને તે તેના ચિત્તની સૌપ્રથમ મૂળ ચેતાજાળના મૂળથી સમજી શકશે. અને દરેક હકીકતનું મૂળ તપાસતાં જ તો તેના અસ્તિત્વનું કારણ મળે છે. આમ, માણસની સંશોધાત્મક શક્તિ સોળે કળાએ ખીલી ઉઠે છે.